
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2 

9 Ιανουάριου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χορήγηση ειδικής παροχής άρθρου 14 Ν. 3016/2002 
στους υπαλλήλους των νομικών προσώπων δημο¬ 
σίου δικαίου που εποπτεύονται απάτην Περιφέρεια 

Νοτίου Αιγαίου. 1 

Χορήγηση ειδικής παροχής άρθρου 14 Ν. 3016/2002 
στους υπαλλήλους των νομικών προσώπων δημο¬ 
σίου δικαίου που εποπτεύονται απάτην Περιφέρεια 

Βορείου Αιγαίου. 2 

Χορήγηση ειδικής παροχής άρθρου 14 Ν. 3016/2002 
στους υπαλλήλους των νομικών προσώπων δημο¬ 
σίου δικαίου που εποπτεύονται απάτην Περιφέρεια 

Δυτικής Ελλάδας. 3 

Καθορισμός αμοιβής των μελών της Επιτροπής Εισή¬ 
γησης για ανάθεση πρόσληψης Συμβούλου Τεχνι¬ 
κής Υποστήριξης και Διαχείρισης της Δ/νσης Ειδι¬ 
κών Έργων Αναβάθμισης περιοχών / ΥΠΕΧΩΔΕ για 
τον συντονισμό και τη διοίκηση μελετών - Έργων 


Ολυμπιακών Αναπλάσεων». 4 

Πρόγραμμα επιχορήγησης επιχ/σεων για την απασχό¬ 
ληση ανέργων ηλικίας 18-30 ετών, έτους 2003. 5 


ΑΠΟΦΑΣΕΙ Σ 

Αριθ. 2/72995/0022 (1) 

Χορήγηση ειδικής παροχής άρθρου 14 Ν. 3016/2002 
στους υπαλλήλους των νομικών προσώπων δημοσίου 
δικαίου που εποπτεύονται απάτην Περιφέρεια Νοτίου 
Αιγαίου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

α. Τις διατάξεις του άρθρου 14 του Ν. 3016/2002 «Για 
την εταιρική διακυβέρνηση, θέματα μισθολογίου και άλ¬ 
λες διατάξεις». 

β. Τις διατάξεις του άρθρου 1 του Ν. 3029/2002 «Με¬ 
ταρρύθμιση Συστήματος Κοινωνικής Ασφάλισης», σύμ¬ 
φωνα με τις οποίες η εν λόγω παροχή λαμβάνεται υπόψη 
από 1.1.2003 στη βάση υπολογισμού της σύνταξης. 


γ. Την 1100383/1330/0006Α/31.10.2001 απόφαση του 
Πρωθυπουργού και του Υπουργού Οικονομίας και Οικο¬ 
νομικών «Καθορισμός αρμοδιοτήτων Υφυπουργών Οικο¬ 
νομικών». 

δ. Το γεγονός ότι η παροχή του άρθρου 14 του Ν. 3016/ 
2002 καταβάλλεται στους υπαλλήλους του δημοσίου και 
των νομικών προσώπων δημοσίου δικαίου που δεν λαμ¬ 
βάνουν πρόσθετες μισθολογικές παροχές. 

ε. Το γεγονός ότι από την απόφαση αυτή προκαλείται 
δαπάνη ύψους εκατόν εξήντα μία χιλιάδων πεντακοσίων 
εξήντα οχτώ (161.568) ευρώ περίπου για το έτος 2002 και 
διακοσίων δέκα πέντε χιλιάδων τετρακοσίων είκοσι τεσ¬ 
σάρων (215.424) ευρώ περίπου για τα επόμενα έτη, η 
οποία θα βαρύνει τους προϋπολογισμούς των νομικών 
προσώπων δημοσίου δικαίου, αποφασίζουμε: 

1. Τη χορήγηση ειδικής μηνιαίας παροχής στους υπαλ¬ 
λήλους των νομικών προσώπων δημοσίου δικαίου, που 
εποπτεύονται από την Περιφέρεια Νοτίου Αιγαίου, μονί¬ 
μους και με σύμβαση εργασίας ιδιωτικού δικαίου αορί¬ 
στου χρόνου, των οποίων οι αποδοχές διέπονται από τις 
διατάξεις του Ν. 2470/1997, καθώς και στους αποσπα¬ 
σμένους ή τοποθετούμενους από υπουργεία, οργανι¬ 
σμούς τοπικής αυτοδιοίκησης ή λοιπά νομικά πρόσωπα 
δημοσίου δικαίου. Συγκεκριμένα, η εν λόγω παροχή κα¬ 
ταβάλλεται στους προαναφερόμενους υπαλλήλους των 
παρακάτω νομικών προσώπων δημοσίου δικαίου: 

α. ΚΑΦ ΛΙΜΕΝΑ ΤΗΝΟΥ 
β. ΚΑΦ ΛΙΜΕΝΑ ΡΟΔΟΥ 
γ. ΚΑΦ ΛΙΜΕΝΑ ΝΑΞΟΥ 
δ. ΚΑΦ ΛΙΜΕΝΑ ΚΑΛΥΜΝΟΥ 
ε. ΚΑΦ ΛΙΜΕΝΑ ΞΗΡΑΣ ΣΥΡΟΥ 
στ. ΚΑΦ ΛΙΜΕΝΑ ΠΑΡΟΥ 
ζ. ΚΑΦ ΛΙΜΕΝΑ ΚΩ 

2. Το ύψος της ειδικής παροχής ορίζεται σε ογδόντα 
οχτώ (88) ευρώ από 1.1.2002 και σε εκατόν εβδομήντα έξι 
(176) ευρώ από 1.7.2002. 

3. Η ειδική παροχή συμψηφίζεται με ευθύνη του εκκα- 
θαριστή του νομικού προσώπου, με οποιεσδήποτε άλλες 
παροχές, επιδόματα και αποζημιώσεις, εκτός των κατα- 
βαλλομένων από συμμετοχή σε συλλογικά όργανα απο¬ 
ζημιώσεων, με την επιφύλαξη των ρυθμίσεων της αριθμ. 
50908/31.7.2002 κοινή υπουργική απόφαση, που λαμβά¬ 
νουν οι δικαιούχοι αυτής, ανεξάρτητα από την πηγή από 
την οποία προέρχονται. 

4. Οι μόνιμοι και με σύμβαση εργασίας ιδιωτικού δικαί¬ 
ου αορίστου χρόνου υπάλληλοι, των οποίων οι αποδοχές 
διέπονται από τις διατάξεις του Ν. 2470/1997 και οι οποί¬ 
οι είναι αποσπασμένοι εντός ή εκτός των νομικών προσώ¬ 
πων δημοσίου δικαίου, της παρ. 1 της παρούσας και λαμ¬ 
βάνουν αντίστοιχα επιδόματα ή αποζημιώσεις οποιοσδή¬ 
ποτε μορφής, τα οποία αθροιστικά υπερβαίνουν το ποσό 
της ειδικής παροχής της παραγράφου 2 της παρούσας, 
δεν δικαιούνται αυτή. Σε περίπτωση που αυτά τα επιδό¬ 
ματα και αποζημιώσεις υπολείπονται της εν λόγω ειδικής 
παροχής, καταβάλλεται η εκάστοτε προκύπτουσα σχετι¬ 
κή διαφορά. 

5. Η κατά τα ως άνω χορηγούμενη ειδική παροχή κατα¬ 
βάλλεται για όσο διάστημα οι υπάλληλοι είναι σε θεσμο¬ 
θετημένες άδειες (κανονικές, συνδικαλιστικές, λόγω 
άσκησης καθηκόντων αιρετών οργάνωντων ο.τ.α. α' και β' 
βαθμού, εφόσον επιλέγουν να λαμβάνουν τις αποδοχές 
της θέσης από την οποία προέρχονται, κύησης, λοχείας, 
εκπαιδευτικές, άσκησης καθηκόντων Προέδρων Δημοτι¬ 
κών ή Κοινοτικών Συμβουλίων κ.λ.π.) ενώ δεν καταβάλλε¬ 
ται κατά το χρόνο διαθεσιμότητας ή αργίας, καθώς και 
αναρρωτικής άδειας, πλην αυτής που χορηγείται από δη¬ 
μόσια νοσοκομεία, κέντρα υγείας του δημοσίου, πανεπι¬ 
στημιακές κλινικές, νοσηλευτικούς σχηματισμούς του 
Ι.Κ.Α. και ιδιωτικές κλινικές, εφόσον έχει προηγηθεί νοση¬ 
λεία σε αυτές, η οποία αποδεικνύεται με σχετικά παρα¬ 
στατικά στοιχεία (εισαγωγή, εξιτήριο κ.λπ.). 

6. Η ειδική παροχή της παραγράφου 1 της παρούσας 
υπόκειται στις συνήθεις κρατήσεις των επιδομάτων και 
συνεντέλλεται με τις μηνιαίες αποδοχές των υπαλλήλων. 

7. Η ειδική παροχή της παραγράφου 1 της παρούσας 
καταβάλλεται χωρίς περαιτέρω αύξηση τυχόν επιχορή¬ 
γησης των νομικών προσώπων από τον κρατικό προϋπο¬ 
λογισμό. 

8. Από την έναρξη ισχύος της παρούσας παύει η ισχύς 
κάθε άλλης απόφασης, κατά το μέρος που ρυθμίζει δια¬ 
φορετικά τα αναφερόμενα στην παρούσα απόφαση θέ¬ 
ματα. 

Η απόφαση αυτή, η οποία ισχύει από 1.1.2002, να δημο- 
σιευθεί στην Εφημερίδα της Κυβερνήσεως. 

Αθήνα, 27 Δεκεμβρίου 2002 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΦΛΩΡΙΔΗΣ ΚΩΣΤΑΣ ΣΚΑΝΔΑΛΙΔΗΣ 

-♦- 

Αριθ. 2/75901/0022 (2) 

Χορήγηση ειδικής παροχής άρθρου 14 Ν. 3016/2002 
στους υπαλλήλους των νομικών προσώπων δημοσίου 
δικαίου που εποπτεύονται από την Περιφέρεια Βορεί¬ 
ου Αιγαίου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

α. Τις διατάξεις του άρθρου 14 του Ν. 3016/2002 «Για 
την εταιρική διακυβέρνηση, θέματα μισθολογίου και άλ¬ 
λες διατάξεις». 

β. Τις διατάξεις του άρθρου 1 του Ν. 3029/2002 «Με¬ 
ταρρύθμιση Συστήματος Κοινωνικής Ασφάλισης», σύμ¬ 


φωνα με τις οποίες η εν λόγω παροχή λαμβάνεται υπόψη 
από 1.1.2003 στη βάση υπολογισμού της σύνταξης. 

γ. Την 1100383/1330/0006Α/31.10.2001 απόφαση του 
Πρωθυπουργού και του Υπουργού Οικονομίας και Οικο¬ 
νομικών «Καθορισμός αρμοδιοτήτων Υφυπουργών Οικο¬ 
νομικών». 

δ. Το γεγονός ότι η παροχή του άρθρου 14 του Ν. 
3016/2002 καταβάλλεται στους υπαλλήλους του δημοσί¬ 
ου και των νομικών προσώπων δημοσίου δικαίου που δεν 
λαμβάνουν πρόσθετες μισθολογικές παροχές. 

ε. Το γεγονός ότι από την απόφαση αυτή προκαλείται 
δαπάνη ύψους είκοσι τριών χιλιάδων εφτακοσίων εξήντα 
(23.760) ευρώ περίπου για το έτος 2002 και τριάντα μία χι¬ 
λιάδων εξακοσίων ογδόντα (31.680) ευρώ περίπου για τα 
επόμενα έτη, η οποία θα βαρύνει τους προϋπολογισμούς 
των νομικών προσώπων δημοσίου δικαίου, αποφασίζου¬ 
με: 

1. Τη χορήγηση ειδικής μηνιαίας παροχής στους υπαλ¬ 
λήλους των νομικών προσώπων δημοσίου δικαίου, που 
εποπτεύονται από την Περιφέρεια Βορείου Αιγαίου, μονί¬ 
μους και με σύμβαση εργασίας ιδιωτικού δικαίου αορί¬ 
στου χρόνου, των οποίων οι αποδοχές διέπονται από τις 
διατάξεις του Ν. 2470/1997, καθώς και στους αποσπα¬ 
σμένους ή τοποθετούμενους από υπουργεία, οργανι¬ 
σμούς τοπικής αυτοδιοίκησης ή λοιπά νομικά πρόσωπα 
δημοσίου δικαίου. Συγκεκριμένα, η εν λόγω παροχή κα¬ 
ταβάλλεται στους προαναφερόμενους υπαλλήλους των 
παρακάτω νομικών προσώπων δημοσίου δικαίου: 

α. ΠΑΛΛΗΜΝΙΑΚΟ ΣΧΟΛΙΚΟ ΤΑΜΕΙΟ 

β. ΚΑΦ ΛΙΜΕΝΟΣ ΜΥΤΙΛΗΝΗΣ 

γ. ΜΟΥΣΕΙΟ - ΒΙΒΛΙΟΘΗΚΗ ΕΥΣΤΡΑΤΙΟΥ ΘΡΑΣ. ΕΛΕΥ- 
ΘΕΡΙΑΔΗ - ΤΕΡΙΑΝΤ 

δ. ΦΑΡΜΑΚΕΥΤΙΚΟΣ ΣΥΛΛΟΓΟΣ ΛΕΣΒΟΥ 

ε. ΙΑΤΡΙΚΟΣ ΣΥΛΛΟΓΟΣ ΛΕΣΒΟΥ 

2. Το ύψος της ειδικής παροχής ορίζεται σε ογδόντα 
οχτώ (88) ευρώ από 1.1.2002 και σε εκατόν εβδομήντα έξι 
(176) ευρώ από 1.7.2002. 

3. Η ειδική παροχή συμψηφίζεται με ευθύνη του εκκα- 
θαριστή του νομικού προσώπου, με οποιεσδήποτε άλλες 
παροχές, επιδόματα και αποζημιώσεις, εκτός των κατα- 
βαλλομένων από συμμετοχή σε συλλογικά όργανα απο¬ 
ζημιώσεων, με την επιφύλαξη των ρυθμίσεων της αριθμ. 
50908/31.7.2002 κοινή υπουργική απόφαση, που λαμβά¬ 
νουν οι δικαιούχοι αυτής, ανεξάρτητα από την πηγή από 
την οποία προέρχονται. 

4. Οι μόνιμοι και με σύμβαση εργασίας ιδιωτικού δικαί¬ 
ου αορίστου χρόνου υπάλληλοι, των οποίων οι αποδοχές 
διέπονται από τις διατάξεις του Ν. 2470/1997 και οι οποί¬ 
οι είναι αποσπασμένοι εντός ή εκτός των νομικών προσώ¬ 
πων δημοσίου δικαίου, της παραγράφου 1 της παρούσας 
και λαμβάνουν αντίστοιχα επιδόματα ή αποζημιώσεις 
οποιοσδήποτε μορφής, τα οποία αθροιστικά υπερβαί- 
νουντο ποσό της ειδικής παροχής της παραγράφου 2 της 
παρούσας, δεν δικαιούνται αυτή. Σε περίπτωση που αυτά 
τα επιδόματα και αποζημιώσεις υπολείπονται της εν λόγω 
ειδικής παροχής, καταβάλλεται η εκάστοτε προκύπτουσα 
σχετική διαφορά. 

5. Η κατά τα ως άνω χορηγούμενη ειδική παροχή κατα¬ 
βάλλεται για όσο διάστημα οι υπάλληλοι είναι σε θεσμο¬ 
θετημένες άδειες (κανονικές, συνδικαλιστικές, λόγω 
άσκησης καθηκόντων αιρετών οργάνωντων ο.τ.α. α' και β' 
βαθμού, εφόσον επιλέγουν να λαμβάνουν τις αποδοχές 
της θέσης από την οποία προέρχονται, κύησης, λοχείας, 

εκπαιδευτικές, άσκησης καθηκόντων Προέδρων Δημοτι¬ 
κών ή Κοινοτικών Συμβουλίων κ.λ.π.) ενώ δεν καταβάλλε¬ 
ται κατά το χρόνο διαθεσιμότητας ή αργίας, καθώς και 
αναρρωτικής άδειας, πλην αυτής που χορηγείται από δη¬ 
μόσια νοσοκομεία, κέντρα υγείας του δημοσίου, πανεπι¬ 
στημιακές κλινικές, νοσηλευτικούς σχηματισμούς του 
Ι.Κ.Α. και ιδιωτικές κλινικές, εφόσον έχει προηγηθεί νοση¬ 
λεία σε αυτές, η οποία αποδεικνύεται με σχετικά παρα¬ 
στατικά στοιχεία (εισαγωγή, εξιτήριο κ.λ.π.). 

6. Η ειδική παροχή της παραγράφου 1 της παρούσας 
υπόκειται στις συνήθεις κρατήσεις των επιδομάτων και 
συνεντέλλεται με τις μηνιαίες αποδοχές των υπαλλήλων. 

7. Η ειδική παροχή της παραγράφου 1 της παρούσας 
καταβάλλεται χωρίς περαιτέρω αύξηση τυχόν επιχορή¬ 
γησης των νομικών προσώπων από τον κρατικό προϋπο¬ 
λογισμό. 

8. Από την έναρξη ισχύος της παρούσας παύει η ισχύς 
κάθε άλλης απόφασης, κατά το μέρος που ρυθμίζει δια¬ 
φορετικά τα αναφερόμενα στην παρούσα απόφαση θέ¬ 
ματα. 

Η απόφαση αυτή, η οποία ισχύει από 1.1.2002, να δημο- 
σιευθεί στην Εφημερίδα της Κυβερνήσεως. 

Αθήνα, 27 Δεκεμβρίου 2002 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΦΛΩΡΙΔΗΣ ΚΩΣΤΑΣ ΣΚΑΝΔΑΛΙΔΗΣ 

-♦- 

Αριθ. 2/75900/0022 (3) 

Χορήγηση ειδικής παροχής άρθρου 14 Ν. 3016/2002 
στους υπαλλήλους των νομικών προσώπων δημοσίου 
δικαίου που εποπτεύονται από την Περιφέρεια Δυτι¬ 
κής Ελλάδας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

α. Τις διατάξεις του άρθρου 14 του Ν. 3016/2002 «Για 
την εταιρική διακυβέρνηση, θέματα μισθολογίου και άλ¬ 
λες διατάξεις». 

β. Τις διατάξεις του άρθρου 1 του Ν. 3029/2002 «Με¬ 
ταρρύθμιση Συστήματος Κοινωνικής Ασφάλισης», σύμ¬ 
φωνα με τις οποίες η εν λόγω παροχή λαμβάνεται υπόψη 
από 1.1.2003 στη βάση υπολογισμού της σύνταξης. 

γ. Την 1100383/1330/0006Α/31.10.2001 απόφαση του 
Πρωθυπουργού και του Υπουργού Οικονομίας και Οικο¬ 
νομικών «Καθορισμός αρμοδιοτήτων Υφυπουργών Οικο¬ 
νομικών». 

δ. Το γεγονός ότι η παροχή του άρθρου 14 του Ν. 
3016/2002 καταβάλλεται στους υπαλλήλους του δημοσί¬ 
ου και των νομικών προσώπων δημοσίου δικαίου που δεν 
λαμβάνουν πρόσθετες μισθολογικές παροχές. 

ε. Το γεγονός ότι από την απόφαση αυτή προκαλείται 
δαπάνη ύψους τριάντα εννιά χιλιάδων εξακοσίων (39.600) 
ευρώ περίπου για το έτος 2002 και πενήντα δύο χιλιάδων 
οχτακοσιών (52.800) ευρώ περίπου για τα επόμενα έτη, η 
οποία θα βαρύνει τους προϋπολογισμούς των νομικών 
προσώπων δημοσίου δικαίου, αποφασίζουμε: 

1. Τη χορήγηση ειδικής μηνιαίας παροχής στους υπαλ¬ 
λήλους των νομικών προσώπων δημοσίου δικαίου, που 


εποπτεύονται από την Περιφέρεια Δυτικής Ελλάδας, μο¬ 
νίμους και με σύμβαση εργασίας ιδιωτικού δικαίου αορί¬ 
στου χρόνου, των οποίων οι αποδοχές διέπονται από τις 
διατάξεις του Ν. 2470/1997, καθώς και στους αποσπα¬ 
σμένους ή τοποθετούμενους από υπουργεία, οργανι¬ 
σμούς τοπικής αυτοδιοίκησης ή λοιπά νομικά πρόσωπα 
δημοσίου δικαίου. Συγκεκριμένα, η εν λόγω παροχή κα¬ 
ταβάλλεται στους προαναφερόμενους υπαλλήλους των 
παρακάτω νομικών προσώπων δημοσίου δικαίου: 
α. ΚΑΦ ΞΗΡΑΣ ΠΑΤΡΑΣ 
β. ΚΑΦ ΛΙΜ ΕΝΟΣ ΠΑΤΡΑΣ 

γ. ΟΡΓΑΝΙΣΜΟΣ ΚΕΝΤΡΙΚΗΣ ΛΑΧΑΝΑΓΟΡΑΣ ΠΑΤΡΩΝ 
δ. ΙΑΤΡΙΚΟΣ ΣΥΛΛΟΓΟΣ ΠΑΤΡΑΣ 
ε. ΦΑΡΜΑΚΕΥΤΙΚΟΣ ΣΥΛΛΟΓΟΣ ΑΧΑΪΑΣ 
στ. ΙΑΤΡΙΚΟΣ ΣΥΛΛΟΓΟΣ ΑΙΓΙΟΥ 
ζ. ΙΑΤΡΙΚΟΣ ΣΥΛΛΟΓΟΣ ΑΙΤΩΛΟΑΚΑΡΝΑΝΙΑΣ 
η. ΦΑΡΜΑΚΕΥΤΙΚΟΣ ΣΥΛΛΟΓΟΣ ΑΙΤΩΛΟΑΚΑΡΝΑΝΙΑΣ 
θ. ΙΑΤΡΙΚΟΣ ΣΥΛΛΟΓΟΣ ΑΓΡΙΝΙΟΥ 
ι. ΚΑΦ ΛΙΜΕΝΟΣ - ΞΗΡΑΣ ΚΑΤΑΚΟΛΟΥ 
ια. ΙΔΡΥΜΑ ΚΟΙΝΩΝΙΚΗΣ ΠΡΟΝΟΙΑΣ Ό ΑΓΙΟΣ ΧΑΡΑ- 
ΛΑΜΠΟΣ' ΠΥΡΓΟΥ 
ιβ. ΙΑΤΡΙΚΟΣ ΣΥΛΛΟΓΟΣ ΑΜΑΛΙΑΔΑΣ 
ιγ. ΙΑΤΡΙΚΟΣ ΣΥΛΛΟΓΟΣ ΠΥΡΓΟΥ - ΟΛΥΜΠΙΑΣ 

2. Το ύψος της ειδικής παροχής ορίζεται σε ογδόντα 
οχτώ (88) ευρώ από 1.1.2002 και σε εκατόν εβδομήντα έξι 
(176) ευρώ από 1.7.2002. 

3. Η ειδική παροχή συμψηφίζεται με ευθύνη του εκκα- 
θαριστή του νομικού προσώπου, με οποιεσδήποτε άλλες 
παροχές, επιδόματα και αποζημιώσεις, εκτός των κατα- 
βαλλομένων από συμμετοχή σε συλλογικά όργανα απο¬ 
ζημιώσεων, με την επιφύλαξη των ρυθμίσεων της αριθμ. 
50908/31.7.2002 κοινή υπουργική απόφαση, που λαμβά¬ 
νουν οι δικαιούχοι αυτής, ανεξάρτητα από την πηγή από 
την οποία προέρχονται. 

4. Οι μόνιμοι και με σύμβαση εργασίας ιδιωτικού δικαί¬ 
ου αορίστου χρόνου υπάλληλοι, των οποίων οι αποδοχές 
διέπονται από τις διατάξεις του Ν. 2470/1997 και οι οποί¬ 
οι είναι αποσπασμένοι εντός ή εκτός των νομικών προσώ¬ 
πων δημοσίου δικαίου, της παραγράφου 1 της παρούσας 
και λαμβάνουν αντίστοιχα επιδόματα ή αποζημιώσεις 
οποιασδήποτε μορφής, τα οποία αθροιστικά υπερβαί¬ 
νουν το ποσό της ειδικής παροχής της παραγράφου 2 της 
παρούσας, δεν δικαιούνται αυτή. Σε περίπτωση που αυτά 
τα επιδόματα και αποζημιώσεις υπολείπονται της εν λόγω 
ειδικής παροχής, καταβάλλεται η εκάστοτεπροκύπτουσα 
σχετική διαφορά. 

5. Η κατά τα ως άνω χορηγούμενη ειδική παροχή κατα¬ 
βάλλεται για όσο διάστημα οι υπάλληλοι είναι σε θεσμο¬ 
θετημένες άδειες (κανονικές, συνδικαλιστικές, λόγω 
άσκησης καθηκόντων αιρετών οργάνωντων ο.τ.α. α' και β' 
βαθμού, εφόσον επιλέγουν να λαμβάνουν τις αποδοχές 
της θέσης από την οποία προέρχονται, κύησης, λοχείας, 
εκπαιδευτικές, άσκησης καθηκόντων Προέδρων Δημοτι¬ 
κών ή Κοινοτικών Συμβουλίων κ.λ.π.) ενώ δεν καταβάλλε¬ 
ται κατά το χρόνο διαθεσιμότητας ή αργίας, καθώς και 
αναρρωτικής άδειας, πλην αυτής που χορηγείται από δη¬ 
μόσια νοσοκομεία, κέντρα υγείας του δημοσίου, πανεπι¬ 
στημιακές κλινικές, νοσηλευτικούς σχηματισμούς του 
Ι.Κ.Α. και ιδιωτικές κλινικές, εφόσον έχει προηγηθεί νοση¬ 
λεία σε αυτές, η οποία αποδεικνύεται με σχετικά παρα¬ 
στατικά στοιχεία (εισαγωγή, εξιτήριο κ.λ.π.). 

6. Η ειδική παροχή της παραγράφου 1 της παρούσας 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


υπόκειται στις συνήθεις κρατήσεις των επιδομάτων και 
συνεντέλλεται με τις μηνιαίες αποδοχές των υπαλλήλων. 

7. Η ειδική παροχή της παραγράφου 1 της παρούσας κα¬ 
ταβάλλεται χωρίς περαιτέρω αύξηση τυχόν επιχορήγησης 
των νομικών προσώπων από τον κρατικό προϋπολογισμό. 

8. Απάτην έναρξη ισχύος της παρούσας παύει η ισχύς κά¬ 
θε άλλης απόφασης, κατά το μέρος που ρυθμίζει διαφορε¬ 
τικά τα αναφερόμενα στην παρούσα απόφαση θέματα. 

Η απόφαση αυτή, η οποία ισχύει από 1.1.2002, να δημο- 
σιευθεί στην Εφημερίδα της Κυβερνήσεως. 

Αθήνα, 27 Δεκεμβρίου 2002 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΦΛΩΡΙΔΗΣ ΚΩΣΤΑΣ ΣΚΑΝΔΑΛΙΔΗΣ 
-♦- 

Αριθ. 2/75912/0022 (4) 

Καθορισμός αμοιβής των μελών της Επιτροπής Εισήγη¬ 
σης για ανάθεση πρόσληψης Συμβούλου Τεχνικής 
Υποστήριξης και Διαχείρισης της Δ/νσης Ειδικών Έρ¬ 
γων Αναβάθμισης περιοχών / ΥΠΕΧΩΔΕ για τον συ¬ 
ντονισμό και τη διοίκηση μελετών - Έργων Ολυμπια¬ 
κών Αναπλάσεων» 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Σύμφωνα με: 

1. Τις διατάξειςτου Ν.1558/85 (ΦΕΞ 137 Α) «Κυβέρνηση 
και Κυβερνητικά Όργανα». 

2. Τις διατάξεις του Π.Δ.51/88 (ΦΕΚ 19 Α/88) «Οργανι¬ 
σμός ΥΠΕΧΩΔΕ». 

3. Τις διατάξεις του Ν.1418/84 (ΦΕΚ23Α/84) «Δημόσια 
Έργα και ρυθμίσεις συναφών θεμάτων» και του 
Π.Δ.609/86 «Κατασκευή Δημοσίων έργων» όπως ισχύουν 
σήμερα. 

4. Τις διατάξειςτου Π.Δ.346/98 «περί προσαρμογής της 
Ελληνικής Νομοθεσίας για τις Δημόσιες Συμβάσεις Υπη¬ 
ρεσιών προς τις διατάξεις της οδηγίας 92/50 όπως τρο¬ 
ποποιήθηκε με το Π.Δ. 18/2000. 

5. Τις διατάξεις της παρ.2 του άρθρου 5 του Ν. 2229/94 
«Τροποποίηση και συμπλήρωση του Ν.1418/84 και άλλες 
διατάξεις». 

6. Τις διατάξειςτου Ν.2338/95 «Κύρωση της σύμβασης 
κατασκευής του αεροδρομίου των Σπάτων». 

7. Την 61683/1976/13.7.2001 απόφαση του Υπουργού 
ΠΕΧΩΔΕ με την οποία τα έργα του Προγράμματος «Ανα¬ 
πλάσεις στα πλαίσια της Ολυμπιάδας του 2004 χαρακτη¬ 
ρίστηκαν ως έργα «εξαιρετικής σημασίας». 

8. Την 71442/1662/10.6.2002 απόφαση με την οποία η 
ανάθεση καθηκόντων Συμβούλου Τεχνικής Υποστήριξης 
και Διαχείρισης της Δ/νσης Ειδικών Έργων Αναβάθμισης 
Περιοχών/ΥΠΕΧΩΔΕ χαρακτηρίζεται ως έργο «εξαιρετι¬ 
κής σημασίας». 

9. Την 71135/1319/13.5.2002 απόφαση με την οποία συ- 
στήθηκε επιτροπή Εισήγησης για ανάθεση πρόσληψης 
Συμβούλου Τεχνικής Υποστήριξης και Διαχείρισης της 
Δ/νσης Ειδικών Έργων Αναβάθμισης περιοχών/ΥΠΕΧΩ- 
ΔΕ για τον συντονισμό και τη διοίκηση μελετών-Έργων 
Ολυ μπιακών Αναπλάσεων» του παραπάνω έργου, η οποία 
αποτελείται από τα εξής μέλη: 


1. Ανδρέα Ανδρεόπουλο Καθηγητή Εθνικού Μετσοβεί- 
ου Πολυτεχνείου, Πρόεδρο της επιτροπής, 

2. Ευτυχία Παναγιωτοπούλου Πολιτ.Μηχανικό, Γενική 
Δ/ντρια Προγραμματισμού & Έργων του ΥΠΕΧΩΔΕ. 

3. Βικτώρια Κεσίσογλου Προϊσταμένη της Δ/νσης Ειδι¬ 
κών Έργων Α.Π.ΥΠΕΧΩΔΕ 

4. Ελένη Θειακογιάννη Προϊσταμένη της Δ/νσης Οικο¬ 
νομικού ΥΠΕΧΩΔΕ. 

5. Ευάγγελο Μιχαλόπουλο Συνεργάτη του Γενικού 
Γραμματέα ΥΠΕΧΩΔΕ και τις : 

1. Ιωάννα Καπετανάκη Διοικητικό στη ΔΕΕΑΠ 

2. Ευαγγελία Μαρκοπούλου Διοικητικό στη ΔΕΕΑΠ 

10. Τα Πρακτικά της επιτροπής Εισήγησης για ανάθεση 
στα οποία λεπτομερώς αναφέρονται οι συνεδριάσεις της 
Επιτροπής, οι οποίες έγιναν κατά το χρονικό διάστημα 
από 15.5.2002 έως 27.7.2002, εκτός του ωραρίου της 
Υπηρεσίας πληντης πρώτης η οποία έγινε εντός του ωρα¬ 
ρίου όπως απαιτούσε η Προκήρυξη του Διαγωνισμού και 
το τελικό αποτέλεσμα της Αξιολόγησης. 

Και επειδή, 

1. Ο διαθέσιμος χρόνος της Υπηρεσίας για την υλοποί¬ 
ηση του Προγράμματος αναπλάσεων στο οποίο αναφέ- 
ρεται η παραπάνω απόφαση είναι περιορισμένος και τα 
χρονοδιαγράμματα ολοκλήρωσής τους είναι ανελαστικά, 
με αποτέλεσμα να απαιτούνται ταχείς ρυθμοί και ιδιαίτε¬ 
ρη αποτελεσματικότητα των σχετικών διαδικασιών. 

2. Το γεγονός ότι η Επιτροπή ανταποκρίθηκε με επιτυ¬ 
χία στις απαιτήσεις του έργου της ολοκληρώνοντας τη 
διαδικασία μετά από εξέταση και αξιολόγηση μεγάλου 
όγκου υποβληθέντων στοιχείων σε πολύωρες συνεδριά¬ 
σεις εκτός του ωραρίου και των εργασίμων ημερών. 

3. Τη διαδικασία αξιολόγησης διεκπεραίωσαν καθ’ ολο¬ 
κληρίαν τα μέλη της Επιτροπής που αναφέρονται παρα¬ 
κάτω. 

11. Την αρ. 2/74260/004/99 απόφαση μεταβίβασης 
εξουσίας υπογραφής στους Γενικούς Γραμματείς απο¬ 
φασίζουμε: 

Καθορίζουμε ως αμοιβή για τα εξής μέλη της επιτροπής 
Εισήγησης για ανάθεση πρόσληψης Συμβούλου Τεχνικής 
Υποστήριξης και Διαχείρισης της Δ/νσης Ειδικών Έργων 
Αναβάθμισης περιοχών/ΥΠ ΕΧΩΔΕ για τον συντονισμό και 
τη διοίκηση μελετών - Έργων Ολυμπιακών Αναπλάσεων & 
την τεχνική γραμματείας της : 

1. Ανδρέα Ανδρεόπουλο Καθηγητή Εθνικού Μετσοβεί- 
ου Πολυτεχνείου, Πρόεδρο της επιτροπής, 

2. Ευτυχία Παναγιωτοπούλου Πολιτικό Μηχανικό, Γενι¬ 
κή Δ/ντρια Προγραμματισμού & Έργων του ΥΠΕΧΩΔΕ. 

3. Βικτώρια Κεσίσογλου Προϊσταμένη της Δ/νσης Ειδι¬ 
κών Έργων Α.Π.ΥΠΕΧΩΔΕ. 

4. Ελένη Θειακογιάννη Προϊσταμένη της Δ/νσης Οικο¬ 
νομικού ΥΠΕΧΩΔΕ. 

5. Ευάγγελο Μιχαλόπουλο Συνεργάτη του Γενικού 
Γ ραμματέα ΥΠΕΧΩΔΕ και τις : 

1. Ιωάννα Καπετανάκη Διοικητικό στη ΔΕΕΑΠ. 

2. Ευαγγελία Μαρκοπούλου Διοικητικό στη ΔΕΕΑΠ. 

Ποσόν 1500 ευρώ για τον Πρόεδρο της Επιτροπής 

Ποσόν 800 ευρώ (οκτακόσιων ευρώ) για κάθε ένα από 

τους αναφερομένους, ως μέλη και 300 ευρώ (τριακόσια- 
ευρώ) για κάθε μέλος της γραμματείας), 

Ήτοι συνολικό ποσόν 5.300 ευρώ (πέντε χιλιάδων τρια- 
κοσίων ευρώ). 

Η παραπάνω συνολική δαπάνη θα βαρύνει την ΣΑΜ 
012/2002 ΚΑΕ 2001ΣΜΟ 1200004. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 24 Δεκεμβρίου 2002 

Οι Γ ενικοί Γ ραμματείς 
Δημοσιονομικής Πολιτικής 

Υπουργείου Οικονομίας Υπουργείου Περιβάλλοντος, 
και Οικονομικών Χωροταξίας και Δημοσίων Έργων 

ΙΩΑΝΝΗΣ ΚΟΥΣΟΥΛΑΚΟΣ Σ. ΚΑΜΠΕΛΗΣ 

-♦- 

Αριθ. 31784 (5) 

Πρόγραμμα επιχορήγησης επιχ/σεων για την απασχόλη¬ 
ση ανέργων ηλικίας 18-30 ετών, έτους 2003. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29Ατου Ν. 1558/85 «Κυβέρ¬ 
νηση και Κυβερνητικά Όργανα» (ΦΕΚ 137/Α785). 

2. Τις διατάξεις του Π.Δ.368/89 «Οργανισμός του 
Υπουργείου Εργασίας» (ΦΕΚ 163/Α/16-6-98). 

3. Τις διατάξεις του Ν. 2956/2001 «Αναδιάρθρωση του 
ΟΑΕΔ και άλλες διατάξεις» (ΦΕΚ 258/Α/6-11 -2001). 

4. Τις διατάξεις του Ν.Δ. 212/69 «Περί Οργανώσεως και 
Διοικήσεως του Οργανισμού Απασχολήσεως Εργατικού 
Δυναμικού» (ΦΕΚ 112/Α/69). 

5. Την ισχύουσα Εθνική και Κοινοτική Νομοθεσία που 
αφορά στην υλοποίηση και διαχείριση προγραμμάτων. 

6. Τις διατάξεις του άρθρου 29 του Ν. 1262/82 «Για την 
παροχή κινήτρων ενίσχυσης της οικονομικής και περιφε¬ 
ρειακής ανάπτυξης της χώρας και τροποποίηση συνα¬ 
φών διατάξεων» όπως τροποποιήθηκε με τα άρθρα 6 και 
7 του Ν. 1836/89 και το άρθρο 6 του Ν. 2434/96. 

7. Την 3036/22-10-2002 απόφαση του Δ.Σ. του ΟΑΕΔ 
(αριθμ. συνεδρ. 43/22-10-2002) που μας υποβλήθηκε με 
το υπ’ αριθμ. Β123480/25-10-2002 έγγραφό του. 

8. Το γεγονός ότι από τις διατάξεις της παρούσας 
Υπουργικής Απόφασης προκαλείται δαπάνη σε βάρος 
του Προγράμματος Δημοσίων Επενδύσεων και ως εκτού- 
του εμπίπτει στις διατάξεις της παρ. 3 του άρθρου 22 του 
Ν. 2362/95, αποφασίζουμε: 

Καταρτίζεται πρόγραμμα επιχορήγησης ιδιωτικών επι¬ 
χειρήσεων για την απασχόληση πέντε χιλιάδων (5.000) 
ανέργων ηλικίας 18-30 ετών σε νέες θέσεις εργασίας οι 
οποίες είναι πρόσθετες εκείνων που τυχόν δημιουργού- 
νται στο πλαίσιο επενδυτικού σχεδίου ενταγμένου σε άλ¬ 
λο καθεστώς ενισχύσεων. 

Το πρόγραμμα υλοποιείται μέσω της κατανομής των 
επιχορηγούμενων θέσεων στις κατά τόπους Υπηρεσίες 
Απασχόλησης του ΟΑΕΔ, η οποία θα γίνει με απόφαση 
του Διοικητικού του Συμβουλίου, ύστερα από σχετική ει¬ 
σήγηση, με βάση α) την εγγεγραμμένη ανεργία σε επίπε¬ 
δα νομού και Υπηρεσίας υπολογιζόμενη σε συγκεκριμένη 
χρονική περίοδο και β) έρευνα εργατικού δυναμικού της 
ΕΣΥΕ σε περιφερειακό επίπεδο. Γιατην επίτευξη των στό¬ 
χων του προγράμματος ο ΟΑΕΔ έχει τη δυνατότητα ανα¬ 
κατανομής των θέσεων αυτών. 

Οι αιτήσεις για υπαγωγή στο πρόγραμμα θα υποβλη¬ 
θούν εντός προθεσμίας, η οποία θα ορίζεται από σχετική 
προκήρυξη του ΟΑΕΔ και η οποία θα μπορεί να επανα¬ 
λαμβάνεται σε τακτά χρονικά διαστήματα, σε περίπτωση 
μη κάλυψης των θέσεων. 


1. ΠΡΟΤΕΡΑΙΟΤΗΤΕΣ ΣΤΗΝ ΚΑΛΥΨΗ ΤΩΝ ΘΕΣΕΩΝ 

Προτεραιότητα στην κάλυψη των θέσεων έχουν οι 

άνεργοι οι νεοεισερχόμενοι στην αγορά εργασίας. 

Από τις 5.000 θέσεις: 

• τουλάχιστον 67% θα καλυφθεί στο πλαίσιο της πολι¬ 
τικής πρόληψης της μακροχρόνιας ανεργίας και θα αφο¬ 
ρά: 

- άνεργους-ες νέους και νέες ηλικίας 18-25 ετών, οι 
οποίοι-ες είναι εγγεγραμμένοι-ες άνεργοι-ες έως 6 μήνες 
στα μητρώα ανέργων του Ο.Α.Ε.Δ. 

- άνεργους-ες ηλικίας 26-30 ετών, οι οποίοι-ες είναι εγ- 
γεγραμμένοι-ες άνεργοι ες έως 12 μήνες στα μητρώα 
ανέργων του Ο.Α.Ε.Δ. 

• έως 33% θα καλυφθεί στο πλαίσιο της πολιτικής κα¬ 
ταστολής της μακροχρόνιας ανεργίας και θα αφορά: 

- άνεργους-ες νέους και νέες 18-25 ετών, οι οποίοι-ες εί¬ 
ναι εγγεγραμμένοι-ες άνεργοι-ες τουλάχιστον 6 μήνες 
στα μητρώα ανέργων του Ο.Α.Ε.Δ. 

- άνεργους-ες ηλικίας 26-30 ετών, οι οποίοι-ες είναι εγ- 
γεγραμμένοι-ες άνεργοι-εςτουλάχιστον 12 μήνες στα μη¬ 
τρώα ανέργων του Ο.Α.Ε.Δ. 

• το 60% θα καλυφθεί από γυναίκες 

2. ΕΞΑΙΡΕΣΕΙΣ 

Δεν μπορούν να υπαχθούν στο πρόγραμμα: 

α. Όλες οι επιχειρήσεις που διέπονται, όσον αφορά 
στην πρόσληψη του προσωπικού τους, από τις διατάξεις 
του Ν. 2190/94 όπως τροποποιήθηκε με τους νόμους 
2247/97 και 2527/99 και ισχύει σήμερα (ακόμη και αν εξαι¬ 
ρούνται ορισμένες κατηγορίες του προσωπικού τους από 
το Ν. 2190/94). 

β. Οι επιχ/σεις που λειτουργούν στους Νομούς Γρεβε- 
νών, Λάρισας, Φθιώτιδας, Ιωαννίνων, Άρτας, Θεσπρωτίας 
και Πρέβεζας όπου εφαρμόζεται πρόγραμμα Ολοκληρω¬ 
μένης Παρέμβασης. 

γ. Η Ε.Π.Α.Ε., οι Π.Α.Ε., οι Κ.Α.Ε. τα αθλητικά σωμα¬ 
τεία (πλην αυτών των ΑΜΕΑ), οι πολιτικές οργανώσεις, τα 
κόμματα, τα νυχτερινά κέντρα, δισκοθήκες, πρακτορεία 
ΠΡΟΠΟ, ΛΟΤΤΟ, λαχείων, πρακτορεία ιπποδρομιακών 
στοιχημάτων, αίθουσες ψυχαγωγίας και εκμετάλλευσης 
ψυχαγωγικών και ηλεκτρονικών παιχνιδιών τυχερού χα¬ 
ρακτήρα, τα λούνα-παρκ, τα φροντιστήρια και τα εκπαι¬ 
δευτικά ιδρύματα για τις ειδικότητες του εκπαιδευτικού 
προσωπικού, επιχειρήσεις που λειτουργούν αποκλειστι¬ 
κά και μόνο βραδινές ώρες (από 10:00 μ.μ. έως 6:00 π.μ.). 

δ. Οι εταιρείες προσωρινής απασχόλησης (αρθ.20 Ν. 
2956/2001). 

ε. Ατομικές επιχειρήσεις για άτομα που είναι σύζυγοι ή 
συνδέονται με α' βαθμού συγγένειας εξ’ αίματος ή εξ’ αγ¬ 
χιστείας με τον επιχειρηματία. 

στ’. ΟιΟ.Ε., Ε.Ε., Α.Ε., καιΕ.Π.Ε. για τους ομόρρυθμους 
εταίρους στις Ο.Ε. και Ε.Ε., για τα μέλη του Δ.Σ. στις Α.Ε., 
για τους εταίρους της Ε.Π.Ε. 

ζ. Οι σύζυγοι και οι συγγενείς α' βαθμού εξ’ αίματος ή εξ’ 
αγχιστείας των ομορρύθμων εταίρων στις Ο.Ε. και Ε.Ε., 
των εταίρων της Ε.Π.Ε. και των μελώντουΔ.Σ. στις Α.Ε. 

η. Οι συνεταιρισμοί για τα μέλη τους. 

3. ΕΠΙΧΕΙΡΗΣΕΙΣ ΔΕΝ ΜΠΟΡΟΥΝ ΝΑ ΕΠΙΧΟΡΗΓΗ¬ 
ΘΟΥΝ: 

• Για άτομα που κατά το τελευταίο 12μηνο πριν από την 
ημερομηνία κατάθεσης της αίτησης είχαν απασχοληθεί 
στην ίδια επιχείρηση. 

• Για άτομα που τοποθετούνται αναγκαστικά με τις δια¬ 
τάξεις του Ν. 2643/98. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


• Επιχειρήσεις που μεταβιβάστηκαν ή άλλαξαν νομική 
μορφή ή διαλύθηκαν και επαναλειτούργησαν στον ίδιο ή 
σ’ άλλο χώρο με το αυτό αντικείμενο δραστηριότητας, 
μπορούν να επιχορηγηθούν μόνο για όσο επιπλέον προ¬ 
σωπικό προσλάβουν πέραν αυτού που απασχολήθηκε 
στην προηγούμενη επιχείρηση κατά το τελευταίο εξάμη¬ 
νο που προηγείται της ημερομηνίας υποβολής της αίτη¬ 
σης, τηρουμένου του ποσοστού ένταξης της παρ. 5 της 
Υ.Α. 

4. ΠΡΟΫΠΟΘΕΣΕΙΣ ΚΑΙ ΔΙΑΔΙΚΑΣΙΑ ΥΠΑΓΩΓΗΣ 

Α Όσον αφορά στις επιχειρήσεις, για να έχουν δικαίωμα 
υπαγωγής στο πρόγραμμα θα πρέπει: 

• Να μην έχουν μείωση προσωπικού από απόλυση ή 
από οικειοθελή αποχώρηση, χωρίς αντικατάσταση μέσα 
στη χρονική διάρκεια των έξι (6) μηνών που προηγείται 
της ημερομηνίας υποβολής αίτησης. 

• Να έχουν φορολογική και ασφαλιστική ενημερότητα. 

Εφόσον πληρούνται οι ως άνω προϋποθέσεις, τότε δύ- 

νανται: 

• να υποβάλλουν σχετική αίτηση με τα αντίστοιχα δι- 
καιολογητικά στις κατά τόπους αρμόδιες υπηρεσίες του 
ΟΑΕΔ, εντός προθεσμίας, που θα ορίζεται από σχετική 
προκήρυξη του Οργανισμού. 

Β. Όσον αφορά στους άνεργους: 

• να έχουν την ιδιότητα του άνεργου και να διαθέτουν 
δελτίο ανεργίας σε ισχύ, τουλάχιστον ένα (1) μήνα πριν 
την πρόσληψή τους από τις επιχειρήσεις 

• να έχουν την ελληνική υπηκοότητα ή την υπηκοότητα 
άλλου κράτους μέλους της ΕΕ ή να είναι ομογενείς που 
έχουν δικαίωμα διαμονής και απασχόλησης στη χώρα 
μας 

• Να έχουν προταθεί στην επιχείρηση από τις Υπηρε¬ 
σίες Απασχόλησης του ΟΑΕΔ στα πλαίσια της εξατομι- 
κευμένης προσέγγισης. 

5. ΜΟΡΙΟΔΟΤΗΣΗ ΓΙΑ ΕΝΤΑΞΗ ΣΤΟ ΠΡΟΓΡΑΜΜΑ 

1) Επιχειρήσεις που έχουν αυξήσει το προσωπικό τους 
τατρίατελευταία χρόνια, αφαιρουμένου του προσωπικού 
που εντάχθηκε την τελευταία τριετία σε πρόγραμμα 
Ν.Θ.Ε. ή προσλήφθηκε λόγω συμμετοχής της επιχείρη¬ 
σης σε επενδυτικό σχέδιο (καθαρή αύξηση). 

Το ποσοστό αύξησης του προσωπικού επί τον συντελε¬ 
στή βαρύτητας 45%. 

2) Επιχειρήσεις που έχουν διατηρήσει τις επιδοτούμε¬ 
νες θέσεις εργασίας, που δημιουργήθηκαντα τρία τελευ¬ 
ταία χρόνια στα πλαίσια του προγράμματος ΝΘΕ. 

Το ποσοστό διατήρησης των ΝΘΕ τηντελευταία τριετία 
επί τον συντελεστή βαρύτητας 25%. 

3) Επιχειρήσεις που έχουν προσλάβει άτομα που απέ¬ 
κτησαν εργασιακή εμπειρία, κατόπιν υπαγωγής των επι¬ 
χειρήσεων στο πρόγραμμα δίαρθ. 

Το ποσοστό διατήρησης των ασκούμενων 3ΤΑΘΕ επί 
τον συντελεστή βαρύτητας 20%. 

4) Επιχειρήσεις που έχουν προσφέρει θέσεις πρακτικής 
άσκησης, τουλάχιστον ενός εκπαιδευτικού εξαμήνου, 
στα πλαίσια του προγράμματος Μαθητείας του ΟΑΕΔ την 
τελευταία πενταετία. 

Το ποσοστό διατήρησης των θέσεων πρακτικής άσκη¬ 
σης επί τον συντελεστή βαρύτητας 10%. 

5) Επιχειρήσεις που έχουν διατηρήσει τον αριθμό των 
απασχολουμένωντους κατά τηντελευταία τριετία. Μόρια 3 

• Σε περίπτωση ισοβαθμίας, προηγούνται οι επιχειρή¬ 
σεις με το μικρότερο αριθμό απασχολουμένων. 


6. ΔΙΑΔΙΚΑΣΙΑ ΥΠΑΓΩΓΗΣ 

1. Η υπόδειξη των ανέργων στις επιχειρήσεις γίνεται 
υποχρεωτικά από τις αρμόδιες Υπηρεσίες του ΟΑΕΔ. 

2. Μετά τη μοριοδότηση των επιχειρήσεων, οι αρμόδιες 
Υπηρεσίες με έγγραφό τους (προέγκριση υπαγωγής), θα 
ενημερώσουν τις επιχειρήσεις που θα επιλεγούν ότι μπο¬ 
ρούν να συμμετάσχουν στο πρόγραμμα. 

3. Η εγκριτική απόφαση εκδίδεται μετά την πρόσληψη 
του τελευταίου επιχορηγούμενου μισθωτού, η οποία πρέ¬ 
πει να γίνει το αργότερο μέσα σε δύο μήνες από την προ¬ 
έγκριση υπαγωγής της επιχείρησης στο πρόγραμμα, ενώ 
η επιχορήγηση αρχίζει από την ημερομηνία πρόσληψης 
κάθε μισθωτού. 

4. Για την έκδοση των σχετικών εγκριτικών αποφάσεων 
οι επιχειρήσεις υποβάλλουν, το αργότερο μέσα σε 15 
ημέρες μετάτηνημερομηνίαπρόσληψης, φωτοτυπημένα 
αντίγραφα των αναγγελιών πρόσληψης που έκαναν στο 
πλαίσιο του προγράμματος. 

5. Οι επιχειρήσεις που πληρούν τις τυπικές προϋποθέ¬ 
σεις και έχει γίνει η αξιολόγησή τους δύνανται να εντα¬ 
χθούν στο πρόγραμμα και να προσλάβουν επιχορηγού¬ 
μενα άτομα σύμφωνα με τον παρακάτω πίνακα: 


Πλήθος επιχορηγούμενων θέσεων ανά επιχείρηση, σύμ¬ 
φωνα με το απασχολούμενο τακτικό προσωπικό τους. 


Πλήθος απασχολούμενου 
τακτικού προσωπικού 
επιχειρήσεων (προσωπικό 
με συμβάσεις αορίστου χρόνου) 

0-10 11-50 51-250 251 + 

Ποσοστό επί των απασχολουμένων 30% 

25% 

15% 

10% 

Ελάχιστο όριο 
επιχορηγούμενων θέσεων 

2 

3 

13 

30 

Μέγιστο όριο 
επιχορηγούμενων θέσεων 

3 

13 

30 

50 


Το «ελάχιστο όριο επιχορηγούμενων θέσεων» αποτελεί 
δυνατότητα και όχι υποχρέωση της επιχείρησης, αφού η 
επιχείρηση μπορεί να αιτηθεί μικρότερο πλήθος θέσεων 
από αυτό. 

7. ΠΟΣΟ ΚΑΙ ΔΙΑΡΚΕΙΑ ΤΗΣ ΕΠΙΧΟΡΗΓΗΣΗΣ 

• Το ποσό της επιχορήγησης για κάθε νέα θέση πλή¬ 
ρους απασχόλησης ορίζεται σε 14,70 ΕΥΡΩ ημερησίως. 
Σε περίπτωση που μισθωτός απασχολείται με καθεστώς 
μερικής απασχόλησης από 4 ώρες και άνω ημερησίως, το 
ποσό επιχορήγησης ανέρχεται στο ήμισυ του ποσού που 
αντιστοιχεί σε κάθε ημέρα πλήρους απασχόλησης. 

• Η διάρκεια της επιχορήγησης για κάθε επιχείρηση 
που εντάσσεται στο πρόγραμμα είναι δώδεκα (12) μήνες 

• Μετά τη λήξη της επιχορήγησης η επιχείρηση δε¬ 
σμεύεται να διατηρήσει το προσωπικό της (επιχορηγού¬ 
μενο και μη) τουλάχιστον, για έξι (6) μήνες ακόμη. 

8. ΧΡΟΝΟΣ ΥΠΟΧΡΕΩΤΙΚΗΣ ΑΠΑΣΧΟΛΗΣΗΣ - ΔΕΣΜΕΥ¬ 
ΣΕΙΣ 

α) Οι επιχειρήσεις υποχρεούνται να διατηρήσουντις θέ¬ 
σεις εργασίας (επιχορηγούμενες και μη) καθ’ όλη τη διάρ¬ 
κεια του προγράμματος (18 μήνες). 

Σε περίπτωση που διαπιστωθεί μείωση (απόλυση ή οι- 
κειοθελής αποχώρηση) του προσωπικού της επιχείρησης 
και εφόσον δεν υπάρξει αντίστοιχη αντικατάσταση μέσα 
σε τριάντα (30) ημέρες, το πρόγραμμα διακόπτεται κατά 
τόσες θέσεις εργασίας όσες μειώθηκε το προσωπικό και 
επιστρέφεταιτο αναλογούνποσό επιχορήγησης, σύμφω¬ 
να με τους όρους της παρούσας Υ.Α. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

β) Δεν επιτρέπεται η μεταφορά προσωπικού από Υπο¬ 
κατάστημα σε άλλο Υποκατάστημα της επιχείρησης. 

γ) Οι επιχειρήσεις δεν δεσμεύονται από την παραπάνω 
διάταξη για άτομα που έχουν προσλάβει σύμφωνα με 
προγράμματα Ειδικών Κοινωνικών Ομάδων, σε περίπτω¬ 
ση που αυτά αποχώρησαν οικειοθελώς είτε κατά το εξά¬ 
μηνο πριν την ημερομηνία υποβολής της αίτησης της επι¬ 
χείρησης για συμμετοχή της στο πρόγραμμα είτε κατά τη 
διάρκεια του προγράμματος. 

9. ΔΙΑΚΟΠΗ ΕΠΙΧΟΡΗΓΗΣΗΣ 

Σε περίπτωση που διαπιστωθεί παράβαση όρων ή προ¬ 
ϋποθέσεων, μετά από οποιαδήποτε πληρωμή ποσού της 
επιχορήγησης εφαρμόζονται οι διατάξεις των παρ. 7 και 8 
του άρθρου 29 του Ν. 1262/82, όπως συμπληρώθηκε από 
τα άρθρα 6 και 7 του Ν. 1836/89 και η επιχορήγηση δια¬ 
κόπτεται με επιστροφή του αναλογούντος ποσού, σύμ¬ 
φωνα και με την υπ' αριθμ. 2007892/461/1998 Κοινή Από¬ 
φαση περί« Ανακτήσεως Αχρεωστήτως ή παρανόμως κα- 
ταβληθέντων ποσών από εθνικούς πόρους ή πόρους της 
Ευρωπαϊκής Ένωσης στα πλαίσια της υλοποίησης κοινο¬ 
τικών πολιτικών». 

Ειδικότερα: «Ο αρμόδιος Προϊστάμενος της Υπηρεσίας 
Απασχόλησης του Οργανισμού, στις περιπτώσεις αυτές 
αποφαίνεται με αιτιολογημένη απόφασή του για τη δια¬ 
κοπή της επιχορήγησης με επιστροφή του αναλογούντος 
ποσού που αντιστοιχεί στο υπόλοιπο χρονικό διάστημα 
του συνολικού χρόνου απασχόλησης με καταβολή εφά¬ 
παξ εντός 15 ημερών από την κοινοποίηση της απόφασης 
στον ενδιαφερόμενο. Εφόσον δεν επιστραφεί εμπρόθε¬ 
σμα το αναλογούν ποσό που αναζητείται, συντάσσεται 
μετά από απόφαση του Δ.Στου Οργανισμού ή του Οργά¬ 
νου που αυτό ορίζει, Πράξη Βεβαίωσης Οφειλής και απο- 
στέλλεται στην αρμόδια Δ.Ο.Υ για βεβαίωση και είσπρα¬ 
ξή του». 

10. ΕΠΙΛΥΣΗ ΔΙΑΦΟΡΩΝ 

Οποιαδήποτε διαφορά προκύψει μεταξύ στο πρόγραμ¬ 
μα θα επιλύεται με απόφαση Ειδικής Επιτροπής. Η Ειδική 
Επιτροπή, έργο της οποίας θα αποτελέσει η εξέταση εν¬ 
στάσεων, συγκροτείται με απόφαση του Υπουργού Ερ¬ 
γασίας και Κοινωνικών Ασφαλίσεων και απαρτίζεται από : 

1. έναν εκπρόσωπο του Υπουργείου Εργασίας και Κοι¬ 
νωνικών Ασφαλίσεων 

2. δύο εκπροσώπους του ΟΑΕΔ που υποδεικνύονται 
από το Διοικητή 

3. έναν εκπρόσωπο που υποδεικνύεται από τη ΓΣΕΕ 

4. έναν εκπρόσωπο που υποδεικνύεται από κοινού από 
τις εργοδοτικές οργανώσεις (ΣΕΒ, ΓΣΕΒΕΕ, Ε.Σ.Ε.Ε.). Σε 
περίπτωση ασυμφωνίας των εργοδοτικών οργανώσεων 
υποβάλλουν και οι τρεις πρόταση και ορίζεται από τον 
Υπουργού Εργασίας και Κοινωνικών Ασφαλίσεων ένας εκ 
των προτεινομένων. Η ένσταση θα υποβάλλεται στη Διοί¬ 
κηση του ΟΑΕΔ μέσω της υπηρεσίας, στην οποία έχει κα¬ 
τατεθεί η αίτηση για ένταξη της επιχείρησης στο πρό¬ 
γραμμα , μέσα σε (30) ημέρες από την κοινοποίηση της 
απόρριψης του αιτήματος από την υπηρεσία ή της απορ¬ 
ριπτικής απόφασης. 

11. ΣΥΣΤΗΜΑ ΠΑΡΑΚΟΛΟΥΘΗΣΗΣ, ΕΛΕΓΧΟΥ ΚΑΙ ΔΙΑ¬ 
ΧΕΙΡΙΣΗΣ ΤΟΥ ΠΡΟΓΡΑΜΜΑΤΟΣ 

Α. Η αρμόδια Υπηρεσία του ΟΑΕΔ υποχρεούται να 
πραγματοποιεί επιτόπιους ελέγχους απαραίτητα πριντην 
καταβολή της πρώτης επιχορήγησης, καθώς και μία φο¬ 
ρά τουλάχιστον ανά εξάμηνο για τη διαπίστωση της τή- 
ρησηςτωνόρωντου προγράμματος. Για τους επιτόπιους 


ελέγχους που πραγματοποιούνται κατά τη διάρκεια υλο¬ 
ποίησης του προγράμματος, η αρμόδια Υπηρεσία του 
ΟΑΕΔ συντάσσει σχετικές εκθέσεις τις οποίες διατηρεί 
στο φάκελο της επιχείρησης και στις οποίες καταγράφο¬ 
νται με λεπτομέρεια αν τηρούνται οι όροι ένταξης στο 
πρόγραμμα. Αντίγραφο της έκθεσης παραδίδεται στην 
επιχείρηση. 

Προκειμένου να εξασφαλισθεί η αποτελεσματικότητα 
των ενεργειών, λαμβάνονται όλα τα αναγκαία μέτρα για : 

• Την πιστή τήρηση των Εθνικών και Κοινοτικών Κανό¬ 
νων στα πλαίσια των οποίων λειτουργεί το πρόγραμμα. 

• Την πρόληψη ή την εξακρίβωση τυχόν παραβάσεων, 
καθώς και την επιβολή κυρώσεων. 

Β. Οι ελεγχόμενες επιχειρήσεις υποχρεούνται: 

• Να παρέχουν κάθε δυνατή βοήθεια, κατά τον έλεγχο, 
στους ελεγκτές υπαλλήλους. 

• Να τηρούν τα αποδεικτικά στοιχεία και σχετικά έγ¬ 
γραφα με την υπαγωγή τους στο πρόγραμμα τουλάχι¬ 
στον για τρία (3) χρόνια από την αποπληρωμή του προ¬ 
γράμματος. 

Γ. Για τον έλεγχο των όρων υλοποίησης και την επίτευ¬ 
ξη των στόχων του προγράμματος, ο ΟΑΕΔ: 

Τηρεί ξεχωριστό φάκελο για κάθε επιχείρηση που 
εντάσσεται στο πρόγραμμα. Ο φάκελος αυτός διατηρεί¬ 
ται στις Υπηρεσίες Απασχόλησης του ΟΑΕΔ και περιλαμ¬ 
βάνει όλα τα στοιχεία που αφορούν τη σχέση της επιχεί¬ 
ρησης με το πρόγραμμα, ξεκινώντας από την αίτηση και 
μέχρι τη λήξη του χρόνου διατήρησης του προσωπικού 
(δικαιολογητικά υπαγωγής και καταβολής της επιχορή¬ 
γησης, πρωτότυπα παραστατικά δαπανών τόσο της ανα- 
δόχου επιχείρησης όσο και της Υπηρεσίας που καταβάλ¬ 
λει την επιχορήγηση, διοικητικές πράξεις της Υπηρεσίας 
όπως εγκριτικές αποφάσεις, αποφάσεις έναντι πιθανών 
ενστάσεων, εκθέσεις ελέγχων κ.λ.π.) 

Αναπτύσσει και τηρεί Μητρώο επιχορηγουμένων επιχει¬ 
ρήσεων του οποίου οι ελάχιστες απαιτήσεις αφορούν 
στην αποτύπωση των κάτωθι χαρακτηριστικών ανά επιχο¬ 
ρηγούμενη επιχείρηση: 

• Την Υπουργική Απόφαση στο πλαίσιο της οποίας επι¬ 
χορηγείται, 

• επωνυμία, διεύθυνση, ΑΦΜ καιΔΟΥ, 

• μέγεθος (πλήθος απασχολούμενων) και οικονομική 
δραστηριότητα, 

• πλήθος θέσεων για τις οποίες επιχορηγείται βάσει 
του προγράμματος και ανάλυση των ωφελούμενων άνερ¬ 
γων που προσέλαβε στο πλαίσιο αυτό κατά φύλο, ηλικία, 
διάρκεια ανεργίας και ειδικότητα με την οποία απασχο¬ 
λούνται, 

• μηνιαίες μισθοδοτικές καταστάσεις με επιμερισμό 
των μισθωτών για τους οποίους επιχορηγούνται βάσει 
του προγράμματος, 

• συνολικό ποσό με το οποίο επιχορηγούνται στο πλαί¬ 
σιο του προγράμματος, καθώς και ανάλυση των δόσεων 
με τις οποίες καταβάλλεται η επιχορήγηση κατά ημερο¬ 
μηνία, 

• εκθέσεις πραγματοποιηθέντων ελέγχων. 

Δ. Η οικονομική διαχείριση του προγράμματος διενερ- 
γείται, στην Υπηρεσία υλοποίησης του προγράμματος, 
μέσω ξεχωριστής λογιστικής μερίδας στην οποία κατα- 
χωρούνται, διακριτά για κάθε επιχορηγούμενη επιχείρη¬ 
ση, όλες οι πληρωμές που πραγματοποιούνται με τα δια¬ 
κριτικά χαρακτηριστικά των αντίστοιχων παραστατικών 

τους (ημερομηνία, είδος και αριθμός παραστατικού, κα¬ 
τηγορία, ποσό και αιτιολογία δαπάνης). 

12. ΕΛΕΓΚΤΙΚΑ ΟΡΓΑΝΑ 

Έλεγχοι στα διάφορα στάδια υλοποίησης του προ¬ 
γράμματος πραγματοποιούνται από: 

• Υπαλλήλους του ΟΑΕΔ, σύμφωνα με τα οριζόμενα 
στην Κοινή Υπουργική Απόφαση υπ. αριθμ. 2/34255/ 
0022 / 6 - 6 - 2001 . 

• Ελεγκτικά Όργανα που αναφέρονται, κατ’ εφαρμογή 
του Ν. 2860/14.11.2000, στο Ε.Π. «Απασχόληση και Επαγ¬ 
γελματική Κατάρτιση». 

• Αρμόδιους υπαλλήλους της Εδικής Υπηρεσίας Δια¬ 
χείρισης Επιχειρησιακού προγράμματος «Απασχόληση 
και Επαγγελματική Κατάρτιση», σύμφωνα με την υπ' αρ. 
8267/14-12-2000 ΚΥΑ. 

13. ΠΡΟΫΠΟΛΟΓΙΣΜΟΣ ΤΟΥ ΠΡΟΓΡΑΜΜΑΤΟΣ 

Ο προϋπολογισμός του προγράμματος ανέρχεται σε 
22.050.000 ευρώ και εγγράφεται στο Π.Δ.Ε. του Υπουρ¬ 
γείου Εργασίας και Κοινωνικών Ασφαλίσεων, ΣΑΕ 034/3, 
έργο 2002 ΣΕ 03430546 « Πρόγραμμα επιχορήγησης 
επιχ/σεων για την απασχόληση ανέργων ηλικίας 18-30 
ετών». 


Η ανωτέρω δαπάνη επιμερίζεται ως εξής: 

• έτος 2003 ποσό 15.435.000 ευρώ, και 

• έτος 2004 ποσό 6.615.000 ευρώ. 

Ο κωδικός προϋπολογισμού στον οποίο χρεώνονται οι 
ανωτέρω δαπάνες του προγράμματος είναι 2493 Β και 
στον προϋπολογισμό οικονομικού έτους 2003 θα προ- 
βλεφθούν οι αντίστοιχες πιστώσεις. 

Οι χρηματορροές του προγράμματος γίνονται σύμφω¬ 
να με τη διαδικασία που περιγράφεται, βάσει του Ν. 2860/ 
14.11.2000, στο Ε.Π. «Απασχόληση και Επαγγελματική 
Κατάρτιση». 

14. ΕΞΕΙΔΙΚΕΥΣΗ ΕΦΑΡΜΟΓΗΣ ΤΟΥ ΠΡΟΓΡΑΜΜΑΤΟΣ 

Οι λεπτομέρειες εφαρμογήςτου προγράμματος θα ορι- 
σθούν με εγκύκλιο του ΟΑΕΔ, η οποία θα τύχει δημοσιό¬ 
τητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 31 Δεκεμβρίου 2002 


ΟΙ ΥΠΟΥΡΓΟΙ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

ΝΙΚ. ΧΡΙΣΤΟΔΟΥΛΑΚΗΣ 


ΕΡΓΑΣΙΑΣ 

ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΔΗΜ. ΡΕΠΠΑΣ 

